wickkiey/tamil-wikipedia-chunked huggingface dataset:
# திருநெல்வேலி மாவட்டம்

## இந்து சமயக் கோயில்கள்

### சிவ கைலாயங்கள் (ஆதி கைலாசம்)

- பிரம்மதேசம் - கைலாசநாதர் திருக்கோயில்
- அரியநாயகிபுரம் - கைலாசநாதர் திருக்கோயில்
- திருநெல்வேலி (தென்கைலாயம்)- தென்கைலாசநாதர் (நெல்லையப்பர்) திருக்கோயில்
- கீழநத்தம் (மேலூர்)- கைலாசநாதர் திருக்கோயில்
- முறப்பநாடு - கைலாசநாதர் திருக்கோயில் (இது தற்போது தூத்துக்குடி மாவட்டத்தில் உள்ளது)
- தென்திருப்பேரை - கைலாசநாதர் திருக்கோயில் (இது தற்போது தூத்துக்குடி மாவட்டத்தில் உள்ளது)
- சேர்ந்தபூமங்கலம் - கைலாசநாதர் திருக்கோயில் (இது தற்போது தூத்துக்குடி மாவட்டத்தில் உள்ளது)
- கங்கைகொண்டான் - கைலாசநாதர் திருக்கோயில்
- தச வீரட்டானத் தலங்கள் (மேற்கு சிவாலயங்கள்)
- சிவசைலம் - சிவசைலப்பர் திருக்கோயில் - பக்த தலம்
- வழுதூர் - அக்னீஸ்வரர் திருக்கோயில் - மகேச தலம்
- கோடகநல்லூர் - அவிமுக்தீஸ்வரர் திருக்கோயில் - பிராண லிங்கத் தலம்
- சிங்கிகுளம் - கைலாசநாதர் திருக்கோயில் - ஞானலிங்கத் தலம்
- மேலநத்தம் - அக்னீஸ்வரர் திருக்கோயில் - சரண தலம்
- ராஜவல்லிபுரம் - அக்னீஸ்வரர் திருக்கோயில் - சகாய தலம்
- தென்மலை - திருப்பாத்தீஸ்வரமுடையார் திருக்கோயில் - பிரசாதி தலம்
- அங்கமங்கலம் - நரசிங்கஈஸ்வரமுடையார் திருக்கோயில் - கிரியாலிங்க தலம்
- காயல்பட்டினம் - மெய்கண்டேஸ்வரர் திருக்கோயில் - சம்பத் தலம் (இது தற்போது தூத்துக்குடி மாவட்டத்தில் உள்ளது)
- திற்பரப்பு - மகாதேவர் திருக்கோயில் (இது தற்போது கன்னியாகுமரி மாவட்டத்தில் உள்ளது)
- இருக்கன்துறை - கைலாசநாதர் திருக்கோயில்
# திருநெல்வேலி மாவட்டம்

## இந்து சமயக் கோயில்கள்

### வாலி வழிபட்டத் தலங்கள்

- திருவாலீஸ்வரம் - திருவாலீஸ்வரர் திருக்கோயில்
- கீழப்பாவூர் - திருவாலீஸ்வரர் திருக்கோயில்
- தென்காசி வாலியன்பத்தை - திருவாலீஸ்வரர் திருக்கோயில்
# திருநெல்வேலி மாவட்டம்

## இந்து சமயக் கோயில்கள்

### நவகைலாயங்களும் நவக்கிரகங்களின் ஆட்சியும்

- பாபநாசம் - சூரியன்
- சேரன்மகாதேவி - சந்திரன்
- கோடகநல்லூர் - செவ்வாய்
- குன்னத்தூர் - இராகு
- முறப்பநாடு - குரு (இது தற்போது தூத்துக்குடி மாவட்டத்தில் உள்ளது)
- ஸ்ரீவைகுண்டம்- சனி (இது தற்போது தூத்துக்குடி மாவட்டத்தில் உள்ளது)
- தென்திருப்பேரை - புதன் (இது தற்போது தூத்துக்குடி மாவட்டத்தில் உள்ளது)
- ராஜபதி - கேது (இது தற்போது தூத்துக்குடி மாவட்டத்தில் உள்ளது)
- சேர்ந்தபூமங்கலம் - சுக்கிரன் (இது தற்போது தூத்துக்குடி மாவட்டத்தில் உள்ளது)
# திருநெல்வேலி மாவட்டம்

## தேவாரத் திருத்தலங்கள்

குற்றாலம் குற்றாலநாதர் திருக்கோயில், திருநெல்வேலி நெல்லையப்பர் திருக்கோயில் என தேவாரம் பாடல் பெற்ற இரு சிவாலயங்கள் திருநெல்வேலி மாவட்டத்தில் அமைந்துள்ளன.
# திருநெல்வேலி மாவட்டம்

## தேவாரத் திருத்தலங்கள்

### வேறு சில ஆலயங்கள்

- இது தவிர தென் காளஹஸ்தி என்று போற்றப்படும் கரிசூழ்ந்தமங்கலம் காளஹஸ்தீஸ்வரர் திருக்கோயிலை சுற்றி அஷ்டலிங்க தலங்கள் உள்ளதாக திருநெல்வேலி தல புராணம் கூறுகிறது. துர்வாச முனிவர் வழிபட்ட இந்த கோயில்கள் பற்றி ஆய்வுகள் நடந்து வருகின்றன.
- நெல்லையிலிருந்து சுமார் 13 கிலோ மீட்டர் தொலைவிலுள்ள கிருஷ்ணாபுரத்தில் திருவேங்கடநாதர் கோவில் உள்ளது.
- நெல்லையிலிருந்து சுமார் 53 கிலோமீட்டர் தொலைவிலுள்ளது தென்காசி. தென்னிந்தியாவின் காசி (வாரணாசி) என்று அழைக்கப்படும் இந்நகர் சுமார் 400 ஆண்டுகால வரலாறு கொண்டது.
- சங்கரன்கோவில் எனும் ஊரில் உள்ள சங்கரன்கோயில் சங்கர நாராயணர் கோயில் தனிச்சிறப்பு பெற்று விளங்குகிறது. இந்நகர் கி.பி.11ஆம் நூற்றாண்டில் உருவானது.
கருப்பூந்துறை ஸ்ரீ சிவகாம சுந்தரி உடனுறை ஸ்ரீ அழியாபதி ஈஸ்வரர் திருக்கோயில் (மேலப்பாளையம் - வழி கருப்பூந்துறை திருநெல்வேலி மாநகரம்)
# திருநெல்வேலி மாவட்டம்

## கிறிஸ்துவ ஆலயங்கள்

- புனித அந்தோணியார் உயர் திருத்தலம், உவரி
- புனித சூசையப்பர் ஆலயம்.தமிழ்நாட்டின் மூன்றாவது பெரியது . பணகுடி
- செல்வமாதா தேவாலயம் (கப்பல் ஆலயம்), உவரி
- புனித ராயப்பர் சின்னப்பர் தேவாலயம், இடிந்தகரை
- தூய பவுல் தேவாலயம், சிங்கம்பாறை
- புனித லூர்து அன்னை ஆலயம், இடிந்தகரை
- அதிசய பனிமாதா திருத்தலம் - தெற்கு கள்ளிகுளம்
- திரு குடும்ப தேவாலயம் அல்லது பரலோகமாதா தேவாலயம் வடக்கன்குளம் (தென் தமிழ்நாட்டின் ரோம்)
- புனித கித்தேரியம்மாள் திருத்தலம், கூத்தன்குழி
- புனித மூவரசர் தேவாலயம், கூத்தன்குழி
# திருநெல்வேலி மாவட்டம்

## ஆற்றுவளம்

மேற்குத் தொடர்ச்சி மலை இருப்பதால் பல சிற்றாறுகளும், பேராறுகளும் இங்கு உற்பத்தியாகி நீர்வளத்தைத் பெருக்கியுள்ளன.
# திருநெல்வேலி மாவட்டம்

## ஆற்றுவளம்

### தாமிரபரணி

பொதியமலையில் பேயாறு, உள்ளாறு, பாம்பாறு, களரியாறு, சேர்வை ஆறு ஆகிய வற்றின் நீரால் தாமிரபரணி தோன்றுகிறது. இந்த ஆறு ஆழ்வார் திருநகரிக்கு 20 கி.மீ. தொலைவிலுள்ள புன்னைக் காயல் என்னுமிடத்தில் மன்னார் வளைகுடா கடலுடன் கலக்கிறது. தென்மேற்கு பருவமழையாலும், வடகிழக்குப் பருவ மழையாலும் இந்த ஆற்றுக்கு நீர் வருகிறது. இதனால் பயனடையும் பரப்பு 1,750 ச.கி.மீ. மைல்களாகும். இந்த ஆற்றின் நீளம் 121 கி.மீ. தான். இதிலும் 24 கி.மீ. தொலைவு மலைமீதே பாய்கிறது. மலைக்குக் கீழே இதன் ஓட்டம் 97 கி.மீ. தான்.
# திருநெல்வேலி மாவட்டம்

## ஆற்றுவளம்

### சிற்றாறு

இதன் நீளம் 62 கி.மீ. இந்த ஆற்றினால் தென்காசி-திருநெல்வேலி வட்டங்களில் 27,000 ஏக்கர் நிலங்கள் பாசனவசதி பெறுகின்றன. குற்றாலமலை அருவியிலிருந்து ஆறாக உருப்பெறுகிறது. இது தவிர நம்பியாறு, பச்சையாறு, கொடுமுடியாறு, கடனாநதி முதலிய பல சிற்றாறுகள் இம்மாவட்டம் முழுவதும் உண்டு.
# திருநெல்வேலி மாவட்டம்

## அணைகள்

### மணிமுத்தாறு அணை

அணையின் மொத்த நீளம் 3 கி.மீ. அதாவது 9,820 அடியாகும். அதன் நடுவேயுள்ள கல் அணையின் நீளம் 1,230 அடி. தேக்கம் கூடிய நீரின் பரப்பு மூன்றே கால் ச.மைல். சாதாரணமாக 406 கோடி கன நீரைத் தேக்கலாம். இதன் மூலம் 65,000 ஏக்கர் நிலங்கள் நீர்பாசன வசதி பெறுகின்றன.
# திருநெல்வேலி மாவட்டம்

## அணைகள்

### பாபநாசம் அணைகள்

பாபநாசம் மலை மீது மேலணை-கீழணை என்ற 2 அணைகள் கட்டப்பட்டுள்ளன. மேலணை 2 மலைகளுக்கிடையில் கட்டப்பட்டுள்ளது. இங்கு 120 அடிவரை நீரைத் தேக்கி வைக்கலாம். மேலணையிலிருந்து இரு திறப்புக் குழாய்களின் வாயிலாக வெளி வரும் நீர் 40 அடி தொலைவில் விழுகிறது. அதன் அழுத்தத்தால் அந்நீர் 10 கி.மீ. தொலைவிலுள்ள கீழணையில் தேக்கி வைக்கப்பட்டு, 8 அடி விட்டமுள்ள இரு குழாய்களின் வாயிலாக நீரைக் கொண்டு சென்று மின்சாரம் உற்பத்தி செய்யப்படுகிறது.
# திருநெல்வேலி மாவட்டம்

## அணைகள்

### ஸ்ரீமுகப்பேரி அணை

தென்காசி வட்டத்திலிருந்து வரும் கறுப்ப நதி மூன்று மைல்கள் தூரம் ஓடி, பிறகு அனும நதியோடு இணைகிறது. இவ்விடத்தில் மோட்டை அணையும், ஸ்ரீமுகப்பேரி அணையும் உள்ளன. இராமாநதித்திட்டத்தின் மூலம் 1,500 ஏக்கரும், கருணையாற்றின் திட்டத்தால் 7,500 ஏக்கரும் பாசனம் பெறுகின்றன.
# திருநெல்வேலி மாவட்டம்

## அணைகள்

### கடனா நதி (கருணை ஆறு) அணை

(கருணை ஆறு)அணை]]
சம்பங்குளத்தில் உள்ளது கடனாநதி அணை.
# திருநெல்வேலி மாவட்டம்

## மலைவளம்

திருநெல்வேலியிலுள்ள பணகுடிக்கு அருகில் இருந்து ஆரம்பிக்கும் மேற்குத் தொடர்ச்சி மலை மும்பை வரை செல்கிறது. சிவகிரியில் உள்ள மலையில் 20 மலை முகடுகள் உள்ளன. இவற்றின் சராசரி உயரம் 1,500 மீட்டர் ஆகும்.
# திருநெல்வேலி மாவட்டம்

## மலைவளம்

### அகத்தியமலை

பொதிகை மலை என்பது இதுதான். இதன் உயரம் 1,800 மீ. இங்குதான் தாமிரபரணி உற்பத்தியாகிறது. அகத்தியர் மலை மலைமுகடுகளால் போர்த்தப்பட்டே காட்சி தரும். இரண்டு பருவக்காற்றுகளாலும் இம்மலை நன்மை அடைகிறது.
# திருநெல்வேலி மாவட்டம்

## மலைவளம்

### ஐந்தலை பொதிகை

அகத்திய மலைக்குத் தெற்கே இம்மலை இருக்கிறது. சமவெளியிலிருந்து கிழக்கே நோக்கினால், வரிசையாக அணிவகுத்து நிற்கும் உருவத்தோற்றம் தென்படும். இங்கே தான் நாகமலையும் அதன் பக்க மலைகளும் உள்ளன. திருக்குறுங்குடிக்கப்பால் இம்மலைபகுதி 1,800 மீ. வரை உயர்ந்து காணப்படுகிறது. இதுவே திருநெல்வேலி மாவட்டத்தின் மேற்குத் தொடர்ச்சி மலையின் இறுதிக் கட்டமாகும்.
# திருநெல்வேலி மாவட்டம்

## காட்டு வளம்

காடுகளின் பரப்பு 40,25,316 ஹெக்டேர்கள். இம்மாவட்டத்தின் காடுகள் அனைத்தும் மலைகளில்தான் காணப்படுகின்றன. மரங்களில் கோங்குதான் விலை மதிப்புடையது. இங்கு காடுகள் காணப்படும் வட்டங்கள்: நாங்குநேரி, அம்பா சமுத்திரம், தென்காசி வட்டங்கள். செங்கோட்டை வட்டத்துக் காடுகளில் இரயில் பாதை போடப்பயன்படும் 'ஸ்லீப்பர்' கட்டைகளுக்கு உதவும் மரங்கள் உள்ளன. அம்பாசமுத்திரம் காடுகளில், மயிலை, நெடுநாரி, மதகிரிவேம்பு, நங்குல், செங்குரஞ்சி மரங்களும், பிரம்பு வகை களும், ஈச்ச மரங்களும், தேக்கு, கோங்கு தோதகத்தி, நாங்கு மரங்களும் அடர்த்தியாக உள்ளன. நாங்குநேரி வட்டத்தில் ஒடை மரங்களும், மகிழ மரவகைகளும், எட்டி, வெள்ளத்துவரை போன்ற மரவகைகளும் உண்டு. செங்கோட்டை காடுகளில் காகிதக் கூழ் செய்ய உதவும் ஈடா ரீட் மரங்கள் ஆண்டுதோறும் 10,000 டன் அளவுக்குப் பயிராக்கப்படுகின்றன. மரங்களைத் தவிர பிசின் மரம், மஞ்சக்கடம்பன், கரையானால் அரிக்க முடியாத விடத்தேரை ஆகிய மரங்களும் மிகுதியாக வளர்கின்றன.
# திருநெல்வேலி மாவட்டம்

## காட்டு விலங்குகள்

செங்கோட்டை காடுகளில் யானை, காட்டெருமை இன்னும் பல வகையான விலங்குகள் காணப்படுகின்றன. சங்கரன் கோவில், அம்பா சமுத்திரம் நாங்குநேரி காடுகளில் காட்டெருதுகள் காணப்படுகின்றன. புலிகள் மேற்குத் தொடர்ச்சி மலை முழுவதும் உள்ளன. சிறுத்தை, குறைவு. தேனுண்ணும் கரடி வகை அதிகம். தலை சிறுத்த சாம்பர் மானும், குற்றாலம், திருக்குறுங்குடி பகுதிகளில் மலையாடுகளும் உள்ளன. எலிமான்கள் போன்ற இவை கண்களுக்குத் தெரிவதில்லை. மான் போன்ற தோற்றம் கொண்ட மறிமான்களும், காட்டு நரிகள், நீண்டவால் குரங்குகள் போன்றவையும் காணப்படுகின்றன.
# திருநெல்வேலி மாவட்டம்

## பறவைகள்

மணிப்புறா, கிளி, பெரிய அலகு கொம்புப்பறவை ஆகியவை இம்மலைகளில் காணப் படுகின்றன. சனவரி-பிப்ரவரியில் சாம்பல் நிறமுடைய பெலிக்கன் பறவைகள் இலங்கையில் இருந்து வந்து நாங்குநேரி வட்டத்திலுள்ள விஜய நாராயணபுரம் குளத்திற்கு அருகில் தங்கி தாயகம் செல்கின்றன. பருத்தி வாத்து என்ற ஓர் இனம் இங்கு நிரந்தரமாக வாழ்கிறது. உள்ளான்களும், மரஉள்ளான்களும் தாழ்ந்த மலைக் குன்றுகளில் அதிகமாக வாழ்கின்றன. மேற்குத் தொடர்ச்சி மலையில் பல்வேறு விதமாகப் பூச்சிகள் வாழ்கின்றன.
# திருநெல்வேலி மாவட்டம்

## நிலவளம்

திருநெல்வேலி மாவட்டம் ஐவகை நிலங்களையும் ஒருங்கே கொண்டு திகழ்கிறது. மேற்குத் தொடர்ச்சி மலைப்பகுதிகள் குறிஞ்சி நிலமாகவும், முல்லை நிலமாகவும் உள்ளன. மருதநில வளத்தைத் தாமிரபரணி பாயும் ஆற்றுப் பகுதிகளில் காணலாம். புன்செய் பயிர்கள் சங்கரன் கோவில், அம்பாசமுத்திரம், திருநெல்வேலி வட்டங்களில் விளைகின்றன. இவை கரிசல் காடுகள். மணற்பகுதிகளாக உள்ள பாலைப் பகுதிகளை 'தேரிக் காடுகள்' என்று அழைக்கின்றனர். நாங்குநேரி வட்டத்தின் தென் பகுதிகளில் இவற்றைக் காணலாம். இங்கு சில மணற் குன்றுகள் 200 அடிக்கும் மேல் உள்ளன. உவரி பகுதியில் கடலும் கடல் சார்ந்த நெய்தல் நிலம் உள்ளது
# திருநெல்வேலி மாவட்டம்

## தருவைகள்

பாலைவன ஊற்றுகளைப் போல இம்மணற்குன்றுகளில் தேங்கும் நீர் நிலத்தடி நீரோடு சேர்ந்து சிற்றேரிகளாக காட்சி தருகின்றன. இவற்றை இப்பகுதி மக்கள் 'தருவை'கள் என்று அழைக்கின்றனர்.
# திருநெல்வேலி மாவட்டம்

## வேளாண்மை

திருநெல்வேலி மாவட்டத்தில் திருநெல்வேலி, அம்பாசமுத்திரம் வட்டங்களில் நெல்லும், சங்கரன்கோயில் வட்டத்தில் பருத்தியும், மிளகாயும் மிகுதியாக விளைகின்றன. இம்மாவட்டத்து நெல் வகைகளுள், ஆனைக் கொம்பன் என்னும் வகை குறிப்பிடத்தக்கது. 19-ஆம் நூற்றாண்டில் பருத்தி விளைச்சல் அதிகம் இருந்தது. தற்போது குறைந்தளவே சாகுபடி செய்யப்பட்டு வருகிறது. புளியங்குடி பகுதியில் எலுமிச்சையும், வாசுதேவநல்லூர் பகுதியில் கரும்பும், தென்காசி வட்டத்தில் உளுந்து, சோளம் ஆகியவையும் சங்கரன்கோயில் நாங்குநேரி வட்டங்களில் மிளகாயும், தென்காசி வட்டத்தில் மிளகும் விளைகின்றன. இங்கு மாம்பழ விளைச்சலும் அதிகம். இவை எல்லாக் காலங்களிலும் இங்குக் கிடைக்கின்றன. இராதாபுரம், திசையன்விளை, வள்ளியூர் பகுதிகளில் பனைமரங்கள் மிகுதி.
# திருநெல்வேலி மாவட்டம்

## பணப்பயிர்கள்

1884-ஆம் ஆண்டு இங்கு காப்பித் தோட்டங்கள் உண்டாக்கப்பட்டன. 1902-ஆம் ஆண்டு நாங்குநேரி வட்டத்தில் 27 காப்பி எஸ்டேட்டுகள் இருந்தன. 1915-இல் 13 தோட்டங்கள் மட்டும் தனியார் வசம் இருந்தன. சில தோட்டங்களில் பழங்களை விளைவித்தனர். இங்கு சீன-ஜப்பானிய வகைகள் பயிரிடப்பட்டன. குற்றாலத்திற்கு மேல் மலைப்பகுதியில் இருக்கும் தெற்குமலை எஸ்டேட்டுகளும், ஹோப் எஸ்டேட்டுகளும் குற்றாலத்துத் தேனருவிக்குச் செல்லும் வழியில் உள்ள தெற்குமலை எஸ்டேட்டுகளும் குறிப்பிடத்தக்கனவாகும்.
# திருநெல்வேலி மாவட்டம்

## கனிமங்கள்

### சுண்ணாம்புக்கல்

சிமெண்ட் தயாரிப்புக்குத் தேவையான இப்பொருள் நாங்குநேரி வட்டத்திலுள்ள வள்ளியூர், களக்காடு முதலிய ஊர்களில் கிடைக்கிறது.
# திருநெல்வேலி மாவட்டம்

## கனிமங்கள்

### கார்னர்டு மணல்

உப்புத்தாள் செய்ய உதவும் இவ்வகை மணல் கடலோரப் பகுதிகளில் கிடைக்கிறது.
# திருநெல்வேலி மாவட்டம்

## கனிமங்கள்

### அல்லனைட்

அணுசக்திக்குத் தேவையான இம்மூலப்பொருள் இம்மாவட்டத்தில் கிடைக்கிறது.
# திருநெல்வேலி மாவட்டம்

## கனிமங்கள்

### மோனசைட்

இது உலோகச் சத்து நிறைந்த பொருள். கடற்கரை மணலில் கிடைக்கிறது. விளக்குத்திரி, மென்மையான எரியும் கம்பிகள், சில மருந்துகள் ஆகியவை செய்வதற்கு இது பயன்படுகிறது.
# திருநெல்வேலி மாவட்டம்

## கனிமங்கள்

### மைக்கா

நாங்குநேரி வட்டம் மூலக்கரைப்பட்டியில் சிறிதளவு கிடைக்கிறது.
# திருநெல்வேலி மாவட்டம்

## கனிமங்கள்

### கிராபைட்

உருக்கு வேலைக்கு உதவும். சிறுகலங்கள் செய்வதற்கும், சிலவகை எண்ணெய் தயாரிக்கவும் இது பயன்படுகிறது. அம்பை வட்டத்திலுள்ள சிங்கம்பட்டிப் பகுதியிலும், சங்கரன் வட்டத்துக் குருவிக்குளம் பகுதியிலும் இது மிகுதியாகக் கிடைக்கிறது.
# திருநெல்வேலி மாவட்டம்

## சுற்றுலாத் தலங்கள்

இம்மாவட்டத்தில் கட்டாயம் காணவேண்டிய இடங்களாக கீழேகாணும் இடங்களைக் குறிப்பிடலாம் :
அ) பாபநாசம் நீர்வீழ்ச்சி ஆ) மணிமுத்தாறு நீர்வீழ்ச்சி இ) குற்றாலம் ஈ) கிருஷ்ணாபுரம் உ) திருக்குறுங்குடி ஊ) முண்டந்துறை புலிகள் புகலிடம் எ) களக்காடு புலிகள் புகலிடம் ஏ) கூந்தக் குளம் பறவைகள் புகலிடம் ஐ) அரியகுளம் பறவைகள் புகலிடம்.
# திருநெல்வேலி மாவட்டம்

## சுற்றுலாத் தலங்கள்

### பாபநாசம்

தமிழ் மொழியானது பொதிகை மலையில் தோன்றியதாகக் கருதப்படுகிறது. இது திருநெல்வேலி மாவட்டத்தில் உள்ள பாபநாசம் என்ற சிற்றூரில் உள்ளது. இந்து பழங்கதைகளின் படி சிவன் வியாசரையும் அகத்தியரையும் சமஸ்கிருதத்தையும் தமிழையும் உருவாக்க அனுப்பினார். அகத்தியர் பாபநாசம் வந்து தமிழை உருவாக்கினார். இங்கு அகஸ்தியர் அருவி என்கிற நீர்வீழ்ச்சி ஒன்று உள்ளது.
# திருநெல்வேலி மாவட்டம்

## சுற்றுலாத் தலங்கள்

### மணிமுத்தாறு நீர்வீழ்ச்சி

குற்றாலத்திலிருந்து 48 கி.மீ. தொலைவில் உள்ளது. மலைமீது அருவி இருக்கிறது. இங்கு குளிக்கும் வசதியுள்ளது. ஆண்டு முழுவதும் அருவியில் நீர்வீழ்கிறது. அருவியின் உயரம் 25 அடி. குளிக்கும் இடத்தில் அருவியின் உயரம் 17 அடி. அருவிக்குக் கீழே 80 அடி ஆழத்துக்கு நீச்சல் குளத்தைப் போன்ற அமைப்புள்ளது. இங்கு மணிமுத்தாறு அணையையும் காணலாம். பெரிய மணிமுத்தாறு அணையில் பூங்கா, சிலைகள், மாந்தோப்பு, தென்னந்தோப்பு, செயற்கைக்குகை, கோழிப்பண்னை, மீன்பண்ணை, விதைப்பண்ணை முதலியவை உள்ளன. மலைமீது மாஞ்சோலைத் தோட்டங்களைக் காணலாம். மணிமுத்தாறு நீர்வீழ்ச்சி ஓர் அழகு தான்.
# திருநெல்வேலி மாவட்டம்

## சுற்றுலாத் தலங்கள்

### குற்றாலம்

திருநெல்வேலி மாவட்டம் தென்காசி வட்டத்தில் மேற்குத் தொடர்ச்சி மலை அடிவாரத்தில் இயற்கை எழில் பொங்கும் சுற்றுச்சூழலில் அமைந்துள்ளது.
தமிழகத்தின் முக்கிய சுற்றுலாத் தலங்களில் குற்றாலம் நகரும் ஒன்று. குற்றாலம் குறிஞ்சி, முல்லை, மருதம் ஆகிய நிலங்களை தன்னுள் அடக்கிக் கொண்டுள்ளது. இங்கு குளித்து மகிழ இயற்கையாக அமைந்த அருவிகளான பேரருவி, ஐந்தருவி, பழத்தோட்ட அருவி, செண்பகாதேவி அருவி, பேரருவி, சிற்றருவி, புலி அருவி, பழைய குற்றால அருவி, தேனருவி என்று பல நீர்விழ்ச்சிகள் உள்ளன. இங்கு குளிப்பதால் உடலுக்குப் பல நன்மைகள் கிடைக்கின்றன என்று 1811 ஆம் ஆண்டில் ஆங்கில ஆட்சியாளர்களான கிழக்கிந்திய கம்பெனிக்காரர்கள் அனுப்பிய மருத்துவ குழுவினர் தங்களது ஆய்வின் முடிவில் தெரிவித்துள்ளனர். தென்பொதிகைச் சாரலில் அமைந்துள்ள இந்த குற்றால மலையில் சுமார் 2,000க்கும் மேற்பட்ட மூலிகைச் செடிகள் உள்ளன. இந்த மூலிகைச் செடிகள் மீது பட்டு விழும் மழைத்துளிகள் பின்னர் அருவியாக ஓடி வருவதால் இதில் அனைத்து மூலிகை செடிகளின் மருத்துவ குணங்களும் கலந்துள்ளன என்கிறார்கள்.  
இங்கு ஜூன், ஜூலை, ஆகஸ்டு மாதங்களில் அருவிகளில் குளிக்க திரளான மக்கள் கூடுவர். சில ஆண்டுகளில் இயற்கை மாற்றங்களினால் மே மாத துவக்கத்திலே அருவிகளில் நீர் கொட்டத் துவங்கிவிடும்.  
குற்றாலத்தில் பல அருவிகள் உள்ளன. அதில் மிகவும் ஆபத்தானது தேனருவி; இங்கு தேன்கூடுகள் பல உள்ளதால் இப்பெயர் பெற்றுள்ளது. இங்கிருந்து இரண்டரை கி.மீ. கீழே செண்பகா தேவி அருவி உள்ளது. இங்கு செண்பகா தேவியம்மன் ஆலயம் இருக்கிறது.  
தமிழகத்தில் நடராஜர் நடனமாடிய 5 சபைகளில், திருகுற்றாலநாதர் ஆலயம் சித்திர சபை என்று அழைக்கப்படுகிறது. இங்கு குறுமுனி என்றழைக்கப்பட்ட தமிழ் மாமுனிவர் அகத்தியர் வழிபட்ட குற்றாலம் குற்றாலநாதர் கோயில் சன்னதி உள்ளது.
# திருநெல்வேலி மாவட்டம்

## சுற்றுலாத் தலங்கள்

### கிருஷ்ணாபுரம்

திருநெல்வேலி-திருச்செந்தூர் சாலையில், திருநெல்வேலிக்கு 12 கி.மீ. தொலைவில், குமார கிருஷ்ணப்பா என்ற நாயக்க மன்னரால் இவ்வூரும் கோவிலும் அமைக்கப்பட்டன. வேங்கடாசலபதி கோவில் என அழைக்கப்படுகிறது. புரட்டாசி மாதப் பெருவிழா வெகு சிறப்பாகக் கொண்டாடப்படுகிறது. இக்கோவிலுள்ள சிலைகளின் அழகைச் சொல்லி மாளாது. தொங்கு மீசையுடன் குறவன் அரசகுமாரியைத் தூக்கிக் கொண்டு செல்லும் போது, பெண்ணின் உடலில் இக்காலத்தில் அணியும் (பிரேசியர்) மார்ப்புக் கச்சை காணப்படுவது வியப்பான செய்தி. சீன முகத்துடன் தேவகணம் படைத்திருப்பது, இப்பகுதியில் சீனர்கள் இருந்ததைத் தெரிவிக்கிறது.
# திருநெல்வேலி மாவட்டம்

## சுற்றுலாத் தலங்கள்

### திருக்குறுங்குடி

இது நெல்லையிலிருந்து 43 கி.மீ. தொலைவில் உள்ளது. இயற்கை சூழ்ந்த மகேந்திர மலை அடிவாரத்தில், நம்பியாற்றின் கரையில் இருக்கிறது. பெருமாளுக்கு நம்பிராஜன் என்று பெயர். இத்தென்கலை வைணவக் கோயிலில் சிவபெருமானும் இருக்கிறார். நால்வர், பைரவர், சண்டிகேசுவரர் முதலிய பரிவார தேவதைகளும் இருப்பதால் சிவன் கோயில் வைணவத்தலமாக மாற்றப்பட்டிருக்கலாம் என்கிற கருத்து உண்டு. இங்குள்ள சிவனை "பக்கல் நின்றார்" என்று திருமங்கையாழ்வார் குறிப்பிட்டுள்ளார். இவ்வூர் பெருமாளைப்பற்றி பெரியாழ்வார், திருமழிசைஆழ்வார் நம்மாழ்வார், சடகோபர், பிள்ளைப் பெருமாள் அய்யங்கார் முதலியோரால் பாடல் பெற்ற தலமாகும். இங்குதான் நம்மாழ்வார் பிறந்தார். இக்கோவிலில் கார்த்திகை, பங்குனி, ஏகாதசித் திருவிழாக்கள் சிறப்பாக நிகழ்ந்து வருகின்றன. யாளி மண்டபம், இரத மண்டபம், ஜஂயர் மண்டபம், சித்திர கோபுரம், இசக்கியம்மன், ஆண்டாள், குறுங்குடிவல்லித் தாயார் சந்நிதிகள் உள்ளன.
# திருநெல்வேலி மாவட்டம்

## சுற்றுலாத் தலங்கள்

### முண்டந்துறை புலிகள் புகலிடம்

திருநெல்வேலியிலிருந்து 42 கி.மீ. தொலைவில் உள்ளது. இப்புகலிடம் புலிகளின் பாதுகாப்பு கருதி உண்டாக்கப்பட்டது. மேலும் இங்கு சிறுத்தை, சாம்பார் மான், பன்றிக் கரடி, நீலகிரி வகை குரங்கு, சிங்கவால் குரங்கு போன்றவைகளைக் காணலாம். முண்டந்துறையைக் காண ஏற்ற காலம் அக்டோபரிலிருந்து ஜனவரி வரை செல்லலாம். தங்குவதற்கு ஏற்ற வசதிகள் உண்டு. முன்னரே பதிவு செய்ய வேண்டும்.
# திருநெல்வேலி மாவட்டம்

## சுற்றுலாத் தலங்கள்

### களக்காடு விலங்குப்புகலிடம்

திருநெல்வேலியிலிருந்து 47 கி.மீ. தொலைவில் உள்ளது. தாவர வியலாளர்களுக்கும், விலங்கியலாளர்களுக்கும் ஏற்ற இடம். இங்கு பலவகையான தாவரங்களும், பறவைகளும் காணக்கூடியதாக இருக்கின்றன. இங்குப் புலி, சிறுத்தை, குள்ளநரி, காட்டு நாய்கள், ராஜநாகம் மலைப்பாம்பு, பலவகைப்பாம்புகள் ஆகியவை காணப்படுகின்றன. இப்புகலிடத்தைக் காண்பதற்கு ஏற்ற மாதங்கள்: மார்ச்சிலிருந்து செப்டம்பர் வரை; இங்கு சிங்கவால் குரங்குகள் பாதுகாக்கப்படுகின்றன. இம்மாவட்டத்தில் மேலும் காணத்தகுந்த இடங்களாக இருக்கும் பறவைகள் புகலிடங்கள் கூந்தக்குளம் பறவைகள் புகலிடம், மற்றும் அரியகுளம் பறவைகள் புகலிடம் முதலியவை.
# திருநெல்வேலி மாவட்டம்

## சிறப்புகள்

### பழம் பொருட்கள் கண்டுபிடிப்பு

சேரன்மாதேவிக்கு அருகே தோண்டி எடுக்கப்பட்ட கல் ஆயுதங்கள், ஜெர்மன் அருங்காட்சியகத்தில் வைக்கப்பட்டுள்ளன. சீவலப்பேரி கிராமத்தைச் சேர்ந்த பகுதியான மருகால்தலையில் உள்ள பாறைக் குடைவுகளில் பாலிமொழியில் அசோகன் கல்வெட்டுகளும், பெளத்தர்களின் படுக்கைகளும் காணப்படுகின்றன. மொகலாயர் காலத்தில் கட்டப்பட்ட நாராயணம்மாள் சத்திரம் இவ்வூரில் இருக்கிறது. திருச்சிற்றம்பலம் என்னும் ஊரில் முதுமக்கள் தாழிகள் ஏராளமாக உள்ளன. உக்கிரபாண்டியன் கட்டிய கோட்டையும், அகழியும் இன்றும் உக்கிரன்கோட்டையில் காணலாம். வீரகேரளம்புதூரில் ஊற்றுமலை ஜமீன்களின் அரண்மனை இன்றுள்ளது. மலையடிக் குறிச்சியிலும் முதுமக்கள் தாழிகள் கண்டுபிடிக்கப்பட்டுள்ளன.
பூவன்குறிச்சியில் முதுமக்கள் தாழி கண்டு எடுக்கப்பட்டது.
# திருநெல்வேலி மாவட்டம்

## சிறப்புகள்

### தமிழின் தோற்றம்

தமிழ் மொழியானது பொதிகை மலையில் தோன்றியதாகக் கருதப்படுகிறது. இது திருநெல்வேலி மாவட்டத்தில் உள்ள பாபநாசம் என்ற சிற்றூரில் உள்ளது. இந்து பழங்கதைகளின் படி, சிவன், பாணினியையும் அகத்தியரையும் சமஸ்கிருதத்தையும் தமிழையும் உருவாக்க அனுப்பினார். அகத்தியர் பாபநாசம் வந்து தமிழை உருவாக்கினார்.
# திருநெல்வேலி மாவட்டம்

## சிறப்புகள்

### பூலித்தேவன் நினைவகம்

ஆங்கில ஏகாதிபத்தியத்துக்கு எதிராக முதன்முதலாக போர் முரசு கொட்டியவன் மாவீரன் பூலித்தேவன். 1715 ஆம் ஆண்டு பிறந்த பூலித்தேவன் 1755 ஆம் ஆண்டு ஆங்கிலத் தளபதி ஆரோனுக்கு வரி தர மறுத்து சுதந்திரப் போராட்டத்தைத் தொடங்கினான். தொடர்ந்து ஆங்கிலேயருடன் போரிட்டு அவர்களை புறமுதுகு காட்டச் செய்தான். இத்தகைய மாவீரனை சங்கரன்கோயிலில் தனது இஷ்ட தெய்வத்தை வணங்கிக் கொண்டிருந்த போது வஞ்சகமாகப் பிடிக்க சுற்றி வளைத்தது ஆங்கிலேயப் படை. ஆனால் அவனோ அங்குள்ள குகை ஒன்றினுள் போனான். எதிரிகளிடம் சிக்கவும் இல்லை. என்ன ஆனான் என்று தெரியவும் இல்லை. இந்த மாவீரனுக்கென்று சிவகிரி வட்டம் நெற்கட்டும்செவலில் ஒரு நினைவகம் அமைக்கப்பட்டுள்ளது.
# திருநெல்வேலி மாவட்டம்

## சிறப்புகள்

### அல்வா

திருநெல்வேலி, அல்வா எனப்படும் இனிப்புப் பண்டத்திற்கு மிகவும் புகழ்பெற்றது. திருநெல்வேலி அல்வாவின் சுவைக்கு தாமிரபரணி ஆற்றின் நீரும் ஒரு காரணமாகச் சொல்லப்படுகிறது.  
இதேபோல், செங்கோட்டை அருகில் உள்ள பிரானூர் பார்டர் புரோட்டாவும் உலக அளவில் தமிழர்கள் மத்தியில் சிறப்புப் பெற்றுள்ளது குறிப்பிடத்தக்கது.
# திருநெல்வேலி மாவட்டம்

## சிறப்புகள்

### சங்கரன்கோவில் பிரியாணி

தமிழ்நாட்டின் சங்கரன்கோவில் பகுதியில் இந்த வகை ஆட்டிறைச்சி பிரியாணி மிகவும் பெயர் பெற்றது. இங்குள்ள ஆடுகளின் வளர்ப்பும் அரிசியின் தரமும் இதன் சிறப்புகளாக உள்ளன.தூத்துக்குடி, நெல்லை, விருதுநகர் மாவட்டங்களில் வளர்க்கப்படும் *கன்னி* என்ற வகையைச் சேர்ந்த ஆடுகள் சுவையில் சிறந்தவை. சங்கரன்கோவில் மற்றும் அதன் சுற்றுவட்டாரப் பகுதிகள் மட்டுமே அல்லாமல் வெளி ஊர் மற்றும் வெளிமாநில மக்களின் நல்லாதரவைப் பெற்றது.
# திருநெல்வேலி மாவட்டம்

## சிறப்புகள்

### பத்தமடை பாய்

திருநெல்வேலியிலிருந்து சேரன்மகாதேவி செல்லும் வழியில் உள்ள ஊர் பத்தமடை. இந்த பத்தமடை பாய் நெய்வதற்கு உலக அளவில் பெயர் பெற்ற ஊராகும். இங்குள்ள மக்கள் நெய்யும் பாய்கள் வெளிநாடுகளுக்கு அதிக அளவில் ஏற்றுமதி செய்யப்படுகிறது.
# திருநெல்வேலி மாவட்டம்

## சிறப்புகள்

### ஹென்றி பவர் கல்லறை

சீகன் பால்க் மொழிபெயர்ப்பு வழக்கொழிந்து மறக்கப்பட்டுப் போனதாலும், பப்ரிசியுசின் மொழி பெயர்ப்பிலும், இரேனியுஸ் மொழி பெயர்ப்பிலும் குறைபாடுகள் இருந்த காரணத்தாலும், சென்னை வேதாகமச் சங்கம், எல்லா புரோட்டஸ்தாந்து சபைகளும் ஏற்றுக் கொள்ளும் விதமாக ஒரு புதிய தமிழ் மொழி பெயர்ப்பை உருவாக்கும் எண்ணத்தில், ஹென்றி பவர் ஐயரைத் தலைமை மொழி பெயர்ப்பாளராகவும், அவருக்கு உதவியாக மற்ற சபைகளைச் சேர்ந்த ஏழு பேரைக் கொண்ட ஒரு குழுவையும் நியமித்தது. இந்தக் குழுவில், டாக்டர் கால்டுவெல், சார்ஜென்ட் ஐயர், திரேசி ஐயர், திரு. முத்தையா ஆகியோர் இடம் பெற்றிருந்தனர். இந்த மொழிபெயர்ப்புதான், இரண்டு முறை திருத்தப்பட்டுள்ளது. இன்று தமிழ் பேசும் கிறித்தவர்கள் கைகளில் தவழ்ந்து கொண்டிருக்கும் வேதாகமம் ஆகும். இவரின் மொழிபெயர்ப்பு, **பவர் மொழிபெயர்ப்பு**, அல்லது **ஐக்கிய மொழிபெயர்ப்பு** என்று அழைக்கப்படுகிறது. இந்த குழுவின் தலைவர் ஹென்றி பவர் ஐயரின் கல்லறை திருநெல்வேலி, பாளையங்கோட்டை மிலிட்டரி லைன், கிறிஸ்து ஆலயக் கல்லறைத் தோட்டத்தில் நல்லடக்கம் செய்யப்பட்டுள்ளது என்பது குறிப்பிடத்தக்கது.
# திருநெல்வேலி மாவட்டம்

## செவ்வாடு

இந்த மாவட்டத்திற்கு உட்பட்ட மேலநீலிதநல்லூர், மானூர், பாப்பாகுடி, ஆலங்குளம், நாங்குநேரி,மற்றும் பாளையங்கோட்டை போன்ற பகுதியில் வளர்க்கப்படும் செவ்வாடுகள் உடற்கூறு மற்றும் மரபு அமைப்பின்படி சர்வதேச அங்கீகாரம் பெற்று விளங்குகிறது. இவற்றுள் அரிச்செவ்வாடு, கருஞ்செவ்வாடு என இவை இரண்டுவகையாகப் பிரிக்கப்பட்டுள்ளது.
# திருநெல்வேலி மாவட்டம்

## அரசியல்வாதிகள்

- முகம்மது இசுமாயில் (இந்திய யூனியன் முஸ்லிம் லீக்)
- இரத்தினவேல் பாண்டியன் - முன்னாள் திமுக மாவட்டச் செயலாளர், உயர்நீதிமன்ற நீதிபதி
- சங்கரன்கோவில் சொ. கருப்பசாமி – அதிமுக அமைச்சர் (தற்போது இறந்து விட்டார்)
- சங்கரன்கோவில் ச. முத்துசெல்வி – சங்கரன்கோவில் (சட்டமன்றத் தொகுதி)
- புளியங்குடி க.பழனிச்சாமி - நகைச்சுவைப் பேச்சாளர் & மதிமுக தலைமை அரசியல் ஆலோசகர்
- வீரவநல்லூர் வி.எஸ். சங்கரசுப்ரமணிய முதலியார்: திருநெல்வேலி முன்னாள் நகர் மன்ற தலைவர் மற்றும் சட்டமன்ற உறுப்பினர், சுதந்திர போராட்ட வீரர், தமிழ்நாடு கைத்தறி நெசவாளர் கூட்டுறவு சங்க முன்னாள் இயக்குநர், தென்னிந்திய கூட்டுறவு நூற்பாலை உருவாக காரணமாக இருந்தவர்.
- வைகோ – மதிமுக பொதுச்செயலாளர்
- ஆலடி அருணா - முன்னாள் திமுக அமைச்சர்
- விடுதலை விரும்பி – திமுக தலைமை செய்தித்தொடர்பாளர்
- பூங்கோதை ஆலடி அருணா - முன்னாள் திமுக அமைச்சர்
- இரா. ஆவுடையப்பன் - முன்னாள் சபாநாயகர்
- திராவிடமணி - முன்னாள் சட்ட மேலவை உறுப்பினர்
- க.மு.கதிரவன் - முன்னாள் அரசு கொறடா திமுக
- நயினார் நாகேந்திரன் - முன்னாள் அமைச்சர் அதிமுக மாவட்டச் செயலாளர்
- கருப்பசாமி பாண்டியன் - திமுக மாவட்டச் செயலாளர்
- எஸ். பீட்டர் அல்போன்ஸ் – காங்கிரஸ் மாநில பொதுச்செயலாளர்
- தனுஷ்கோடி ஆதித்தன் - முன்னாள் மத்திய அமைச்சர்
- பூ. செந்தூர் பாண்டியன் - அமைச்சர் அதிமுக மாவட்டச் செயலாளர்
- பி.எச். பாண்டியன், முன்னாள் சட்டமன்ற சபாநாயகர்
- எம். அருணாசலம், முன்னாள் மத்திய அமைச்சர்.
# திருநெல்வேலி மாவட்டம்

## இதையும் காண்க

- திருநெல்வேலி மாவட்டம் (சென்னை மாகாணம்)
# திருவள்ளூர் மாவட்டம்

**பழவேற்காடு ஏரி**  
| - | திருவள்ளூர் மாவட்டம்: அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | திருவள்ளூர் |  |
| **பகுதி** | வட மாவட்டம் |  |
| **ஆட்சியர்** | மு. பிரதாப், இ.ஆ.ப. |  |
| '''காவல்துறைக்
கண்காணிப்பாளர்''' | வருண் குமார்,
இ.கா.ப. |  |
| **மாநகராட்சி** | 1 |  |
| **நகராட்சிகள்** | 6 |  |
| **வருவாய் கோட்டங்கள்** | 3 |  |
| **வட்டங்கள்** | 9 |  |
| **பேரூராட்சிகள்** | 8 |  |
| **ஊராட்சி ஒன்றியங்கள்** | 14 |  |
| **ஊராட்சிகள்** | 526 |  |
| **வருவாய் கிராமங்கள்** | 792 |  |
| **சட்டமன்றத் தொகுதிகள்** | 10 |  |
| **மக்களவைத் தொகுதிகள்** | 1 - 3 பகுதிகள் |  |
| **பரப்பளவு** | 3422.43 ச.கி.மீ. |  |
| **மக்கள் தொகை** | 37,28,104 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 602 001, 600 XXX,
601 XXX, 631 XXX |  |
| **தொலைபேசிக் குறியீடு** | 044 |  |
| **வாகனப் பதிவு** | TN-12, TN-13, TN-18, TN-20 |  |
| **பாலின விகிதம்** | 987 ♂/♀ |  |
| **கல்வியறிவு** | 84.03% |  |
| '''சராசரி கோடை
வெப்பநிலை''' |  |  |
| '''சராசரி குளிர்கால
வெப்பநிலை''' |  |  |
| **இணையதளம்** | tiruvallur | } |  
**திருவள்ளூர் மாவட்டம்** (*Tiruvallur district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திருவள்ளூர் ஆகும். இது தமிழ்நாட்டின் வடகிழக்குப் பகுதியில் அமைந்துள்ளது. பழைய செங்கல்பட்டு மாவட்டத்தை இரண்டாகப் பிரித்து, சனவரி 1, 1997 அன்று இப்புதிய திருவள்ளூர் மாவட்டம் உருவாக்கப்பட்டது.
# திருவள்ளூர் மாவட்டம்

## வரலாறு

திருவள்ளூர் மாவட்டம் சங்ககால தமிழகத்தில் தொண்டை மண்டலத்தில் ஒரு பகுதியாக இருந்தது. இம்மாவட்டமானது, பொ.ஊ. 7 ஆம் நூற்றாண்டில் பல்லவர்களின் ஆளுமையில் இருந்தது அதன் பின் ஆற்காடு நவாப்பின் ஆளுமைக்கு வந்து 19 ஆம் நூற்றாண்டின் ஆரம்பக் காலத்தில் ஆங்கிலேய ஆட்சியின் கீழ் வந்தது. 1687 ஆம் ஆண்டில், முகலாயர்களால் கோல்கொண்ட ஆட்சியாளர்கள் தோற்கடிக்கப்பட்ட பின் இந்த பிராந்தியம் டெல்லியின் முகலாய பேரரசர்களின் கீழ் வந்தது. இந்த பிராந்தியத்தில் உள்ள நகரங்கள் மற்றும் கிராமங்களில் கர்நாடகப் போர்கள் நடந்த காட்சிகளை காண முடிகிறது. இந்த பிராந்தியத்தில் ஆங்கிலேயர் மற்றும் பிரஞ்சுகாரர்களுக்கும் இடையே அடிக்கடி போர் நடந்ததாக கூறப்படுகிறது. 1609 ஆம் ஆண்டில் உருவாக்கப்பட்ட பழவேற்காடு நகரம் டச்சுக்காரர்களின் ஆட்சியின் கீழ் இருந்தது. அதன் பின் 1825 ஆம் ஆண்டில் பிரிட்டிஷார் இந்த நகரத்தை தங்கள் வசம் ஆக்கிக்கொண்டனர்.  
திருவள்ளூர் வீரராகவ கோவிலில், விஷ்ணு என்ற புனித இறைவனின் தூக்க நிலையை குறிப்பிடுகின்ற வகையில் திருவல்லூரு என்ற பெயரில் திருவள்ளூர் முதலில் அறியப்பட்டது. பின்னர் மக்கள் திரிவல்லூர் மற்றும் திருவள்ளூர் போன்ற பெயர்களால் குறிப்பிட்டனர். திருவள்ளூர் மாவட்டம், முன்னாள் செங்கல்பட்டு மாவட்டத்தில் (1991 மக்கள் தொகை கணக்கெடுப்பின்போது செங்கல்பட்டு-எம்.ஜி.ஆர் / காஞ்சிபுரம் என மறுபெயரிடப்பட்டது) இருந்து பிரிக்கப்பட்டது. திருவள்ளூர், ஊத்துக்கோட்டை, பள்ளிப்பட்டு, பொன்னேரி மற்றும் கும்மிடிபூண்டி உள்ளிட்ட வட்டங்களை செங்கல்பட்டு மாவட்டத்திலிருந்து பிரித்து இந்த புதிய மாவட்டம் உருவாக்கப்பட்டது. தற்பொழுது இந்த மாவட்டத்தில் கும்மிடிபூண்டி, பொன்னேரி, ஊத்துக்கோட்டை, திருவள்ளூர், பூவிருந்தவல்லி, திருத்தணி, பள்ளிப்பட்டு மற்றும் ஆவடி ஆகிய 8 வட்டங்கள் உள்ளன. செங்கல்பட்டு மாவட்டத்தில் இருந்து இந்த மாவட்டம் புதிய மாவட்டமாக, சூலை 1996 ஆம் ஆண்டு அறிவிக்கப்பட்டது, என்றாலும் 1997 சனவரி மாதம் முதல் தேதியிலிருந்து தனி மாவட்டமாக செயல்பட்டு வருகிறது.
# திருவள்ளூர் மாவட்டம்

## மக்கள் தொகை பரம்பல்

3,394 சதுர கிலோ மீட்டர் பரப்பளவு கொண்ட இம்மாவட்டத்தின் 2011 ஆம் ஆண்டின் மக்கள்தொகை கணக்கெடுப்பின்படி, மொத்த மக்கள்தொகை 3,728,104 ஆகும். அதில் ஆண்கள் 1,876,062 ஆகவும்; பெண்கள் 1,852,042 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி விகிதம் 35.33% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 987 பெண்கள் வீதம் உள்ளனர். குழந்தைகள் பாலின விகிதம் ஆயிரம் ஆண் குழந்தைகளுக்கு, 946 பெண் குழந்தைகள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 1,098 நபர்கள் வீதம் வாழ்கின்றனர். மாவட்ட சராசரி எழுத்தறிவு 84.03% ஆகவுள்ளது. ஆறு வயதிற்குட்பட்ட குழந்தைகள் 405,669 ஆகவுள்ளனர். இம்மாவட்ட மக்கள்தொகையில் இந்துக்கள் 3,325,823 (89.21%), இசுலாமியர் 143,093 (3.84%), கிறித்தவர்கள் 233,633 (6.27%) ஆகவும் உள்ளனர்.
# திருவள்ளூர் மாவட்டம்

## மாவட்ட நிருவாகம்

### மாவட்ட வருவாய் நிருவாகம்

மாவட்ட வருவாய்த் துறையின் 1 மாவட்ட வருவாய் அலுவலரின் கீழ் 3 வருவாய் கோட்டங்கள், 9 வருவாய் வட்டங்கள், 48 உள்வட்டங்கள், 792 வருவாய் கிராமங்கள் கொண்டது.
# திருவள்ளூர் மாவட்டம்

## மாவட்ட நிருவாகம்

### வருவாய் வட்டங்கள்

1. கும்மிடிப்பூண்டி வட்டம்
1. திருவள்ளூர் வட்டம்
1. பொன்னேரி வட்டம்
1. பூந்தமல்லி வட்டம்
1. திருத்தணி வட்டம்
1. பள்ளிப்பட்டு வட்டம்
1. ஊத்துக்கோட்டை வட்டம்
1. ஆவடி வட்டம்
1. ஆர். கே. பேட்டை வட்டம்
# திருவள்ளூர் மாவட்டம்

## ஊராட்சி மற்றும் உள்ளாட்சி நிர்வாகம்

உள்ளாட்சித் துறையின் கீழ் 1 மாநகராட்சி 4 நகராட்சிகள், 10 பேரூராட்சிகள் உள்ளது. ஊரக வளர்ச்சி துறையின் கீழ் 14 ஊராட்சி ஒன்றியங்கள் மற்றும் 526 கிராம ஊராட்சிகள் உள்ளது.
# திருவள்ளூர் மாவட்டம்

## ஊராட்சி மற்றும் உள்ளாட்சி நிர்வாகம்

### மாநகராட்சி

- ஆவடி
# திருவள்ளூர் மாவட்டம்

## ஊராட்சி மற்றும் உள்ளாட்சி நிர்வாகம்

### நகராட்சிகள்

1. திருவள்ளூர்
1. திருத்தணி
1. பூந்தமல்லி
1. திருவேற்காடு
1. பொன்னேரி
1. திருநின்றவூர்
# திருவள்ளூர் மாவட்டம்

## ஊராட்சி மற்றும் உள்ளாட்சி நிர்வாகம்

### பேரூராட்சிகள்

1. ஆரணி
1. ஊத்துக்கோட்டை
1. மீஞ்சூர்
1. கும்மிடிப்பூண்டி
1. பள்ளிப்பட்டு
1. பொதட்டூர்பேட்டை
1. திருமழிசை
1. நரவாரிக்குப்பம்
# திருவள்ளூர் மாவட்டம்

## ஊராட்சி மற்றும் உள்ளாட்சி நிர்வாகம்

### ஊராட்சி ஒன்றியங்கள்

1. திருத்தணி
1. பள்ளிப்பட்டு
1. வில்லிவாக்கம்
1. புழல்
1. சோழவரம்
1. மீஞ்சூர்
1. கும்மிடிப்பூண்டி
1. எல்லாபுரம்
1. பூண்டி
1. திருவள்ளூர்
1. பூந்தமல்லி
1. கடம்பத்தூர்
1. திருவாலங்காடு
1. ஆர். கே. பேட்டை
# திருவள்ளூர் மாவட்டம்

## அரசியல்

இம்மாவட்டத்தின் பகுதிகள் திருவள்ளூர், சென்னை வடக்கு, சிறீபெரும்புதூர் மற்றும் அரக்கோணம் என நான்கு நாடாளுமன்றத் தொகுதிகளில் உள்ளது. இம்மாவட்டத்தில் 10 சட்டமன்றத் தொகுதிகள் உள்ளது.
# திருவள்ளூர் மாவட்டம்

## அரசுத்திட்டங்கள்

தமிழ்நாடு அரசு பல்வேறு திட்டங்களை தனது துறை வழியாக நிறைவேற்றுகிறது. அவற்றில் முக்கியமானதாகக் கருதப்படுவது யாதெனில், தமிழ்நாடு குக்கிராமங்கள் கட்டமைப்பு மேம்பாட்டுத் திட்டம் ஆகும். அத்திட்டத்தின் படி, இம்மாவட்ட கிராமங்களில் வாழும் மக்களின் அடிப்படை வசதிகளை மேம்படுத்தும் பொருட்டு ஊராட்சிகளில் உள்ள குக்கிராமங்களின் எண்ணிக்கை அடிப்படையில் திருவள்ளூர் மாவட்டத்தில் முதல் கட்டமாக – தாய் 2011 – 12 முதல் 2015 – 16 வரை 526 ஊராட்சிகளை சேர்ந்த 3861 குக்கிராமங்களில் ரூ. 3680.00 கோடி ஒதுக்கீட்டில் பணிகள் செய்து முடிக்கப்பட்டது. இரண்டாம் தாய் திட்டம் வழியாக, தமிழக அரசின் அரசாணை எண் 129 ஊரக வளர்ச்சி மற்றும் பஞ்சாயத்து ராஜ் துறை (SGS-1) நாள் 25.10.2016-ன் படி, தாய் – II 2016-17-ன் திட்டத்தின் கீழ் திருவள்ளுர் மாவட்டத்திலுள்ள அனைத்து ஊராட்சி ஒன்றியங்களில் சிறுபாசன ஏரிகளை மேம்படுத்துதல், அடிப்படை உட்கட்டமைப்பு வசதிகளை எற்படுத்துதல் மற்றும் சாலை வசதிகள் எற்படுத்துதல் ஆகிய பணிகள் தேர்வு செய்யப்பட்டுள்ளன. தாய் திட்டத்தின் கீழ் ஊராட்சி ஒன்றியங்களின் பராமரிப்பில் உள்ள சிறுபாசன ஏரிகள் விரிவான முறையில் புனரமைப்பு செய்யப்படும். இந்த ஏரிகளில் உள்ள முட்புதர்கள் அகற்றப்பட்டு, இயந்திரங்களின் மூலம் ஏரிகள் தூர்வாரப்பட்டு, மதகு மற்றும் கலங்கல்கள் புதிதாக கட்டப்பட்டு, கரைகள் பலப் படுத்தப்படும். இதன் மூலம் குக்கிராமங்களில், குடிநீர் தட்டுப்பாட்டினை களையவும், நிலத்தடி நீர் மட்டத்தினை உயர்த்திடவும், சிறுபாசன ஏரிகளின் முழு கொள்ளளவினை மீட்கவும், குடிநீர் மற்றும் விவசாய தேவைகளுக்கான நீரினை சேமித்து முறைபடுத்தவும் வழிவகை ஏற்படும். இம்முயற்சியால் கீழ் ரூ.1344.930 இலட்சம் மதிப்பீட்டில் 60 சிறுபாசன ஏரிகள் மேம்படுத்தும் பணிகளுக்கு நிர்வாக அனுமதி வழங்கப்பட்டது. இதில், ரூ.1108.900 இலட்சம் மதிப்பீட்டில், 45 சிறுபாசன ஏரிகள் மேம்படுத்தும் பணிகள் முடிக்கப்பட்டுள்ளன. மீதமுள்ள பணிகள் நடைபெற்று வருகின்றன. தற்போது முடிவடைந்த வடகிழக்கு பருவமழையின் போது, 2017க்கு முன்னதாக மேம்படுத்தும் பணிகள் முடிக்கப்பட்ட சிறுபாசன ஏரிகளில், தண்ணீர் நிரம்பியதோடு, நிலத்தடி நீர் மட்டமும் கணிசமான அளவில் உயர்ந்துள்ளது. சாலை வசதிகள் மேம்பாட்டுத் திட்டத்தின் கீழ் 48 சிறப்பு சாலை பணிகள் ரூ.1345.00 இலட்சம் மதிப்பீட்டில் நிர்வாக அனுமதி வழங்கப்பட்டு அதில் 40 சாலை பணிகள் முடிக்கப்பட்டு ரு.1123.42 இலட்சம் மதிப்பீட்டில் செலவினம் மேற்கொள்ளப்பட்டுள்ளது.
# திருவண்ணாமலை மாவட்டம்

**அண்ணாமலையார் கோயில்**  
| - | தமிழ்நாட்டில் திருவண்ணாமலை மாவட்டத்தின் அமைவிடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | திருவண்ணாமலை |  |
| **பகுதி** | வட மாவட்டம் |  |
| **ஆட்சியர்** | க. தர்பகராஜ்
இ.ஆ.ப. |  |
| '''காவல்துறைக்
கண்காணிப்பாளர்''' | கார்த்திகேயன்
இ.கா.ப. |  |
| **2வது பெரிய நகரம்** | ஆரணி |  |
| **மாநகராட்சி** | திருவண்ணாமலை |  |
| **நகராட்சிகள்** | 1.ஆரணி  
2.திருவத்திபுரம்  
3.வந்தவாசி  
4. போளூர்  
5. செங்கம் |  |
| **வருவாய் கோட்டங்கள்** | 1.திருவண்ணாமலை  
2.ஆரணி  
3.செய்யாறு |  |
| **வட்டங்கள்** | 1.செங்கம்  
2.தண்டராம்பட்டு  
3.திருவண்ணாமலை  
4.கீழ்பெண்ணாத்தூர்  
5.கலசப்பாக்கம்  
6.சமுனாமரத்தூர்  
7.போளூர்  
8.ஆரணி  
9.செய்யாறு  
10.சேத்துப்பட்டு  
11.வந்தவாசி  
12.வெம்பாக்கம் |  |
| **பேரூராட்சிகள்** | 1.சேத்துப்பட்டு  
2.கீழ்பெண்ணாத்தூர்  
3.கண்ணமங்கலம்  
4.பெரணமல்லூர்  
5.புதுப்பாளையம்  
6.வேட்டவலம்  
7.களம்பூர்  
8.தேசூர் |  |
| **ஊராட்சி ஒன்றியங்கள்** | 1.செங்கம்  
2.தண்டராம்பட்டு  
3.திருவண்ணாமலை  
4.கீழ்பெண்ணாத்தூர்  
5.துரிஞ்சாபுரம்  
6.கலசப்பாக்கம்  
7.புதுப்பாளையம்  
8.ஜவ்வாது மலை  
9.போளூர்  
10.ஆரணி  
11.ஆரணி மேற்கு  
12.செய்யாறு  
13.அனக்காவூர்  
14.சேத்துப்பட்டு  
15.வந்தவாசி  
16.வெம்பாக்கம்  
17.தெள்ளாறு  
18.பெரணமல்லூர் |  |
| **ஊராட்சிகள்** | 860 |  |
| **வருவாய் கிராமங்கள்** | 1067 |  |
| **சட்டமன்றத் தொகுதிகள்** | 1.செங்கம்  
2.திருவண்ணாமலை  
3.கீழ்பெண்ணாத்தூர்  
4.கலசப்பாக்கம்  
5.போளூர்  
6.ஆரணி  
7.செய்யாறு  
8.வந்தவாசி |  |
| **மக்களவைத் தொகுதிகள்** | 1.திருவண்ணாமலை  
2.ஆரணி |  |
| **பரப்பளவு** | 6,188 ச.கி.மீ. |  |
| **மக்கள் தொகை** | 24,64,875 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 606 601 |  |
| **தொலைபேசிக் குறியீடு** | 04175 |  |
| **வாகனப் பதிவு** | 1. திருவண்ணாமலை (TN-25)
2. ஆரணி (TN-97) |  |
| **பாலின விகிதம்** | 989 ♂/♀ |  |
| **கல்வியறிவு** | 74.21% |  |
| **இணையதளம்** | tiruvannamalai | } |  
**திருவண்ணாமலை மாவட்டம்** (*Tiruvannamalai district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திருவண்ணாமலை ஆகும்.
# திருவண்ணாமலை மாவட்டம்

## வரலாறு

இந்தியாவில் முக்கிய மற்றும் பாரம்பரியமான ஆன்மீக சைவத்தலமாக திருவண்ணாமலை விளங்குகிறது. தமிழ்நாட்டில் மிக அதிக பக்தர்கள் வருகைதரும்கோயில்களில் திருவண்ணாமலையும் ஒன்று. பண்டைய காலத்தில் அண்ணாமலை என்பது அடையமுடியாத மலை என்று பொருள்கொள்ளத்தக்கதாய் இருந்தது. பின்பு இம்மலையின் புனிதத்தன்மையினால் இப்பெயருடன் “திரு” என்ற அடை மொழி முன்னொட்டாக சேர்த்து திருவண்ணாமலை என்று வழங்கப்படுகிறது.அண்ணாமலை மலையும் அதன் மலைவலமும் தமிழர்களால் மிகவும் வணங்கப்பட்டு வருகிறது. கட்டக்கலையிலும், பெருவிழாக்களினாலும் திருவண்ணாமலை கோயில் மிகப் புகழ்பெற்றுள்ளது. ஆண்டு தோறும் நடக்கும் தீபத்திருவிழா தமிழகம் மட்டுமல்லாது தென்னிந்தியாவில் பல பகுதிகளிலிருந்து பக்தர்கள் வருகை புரிகின்றனர்.  
இவை தவிர்த்து ஆரணி, தேவிகாபுரம், வந்தவாசி போன்ற பகுதிகள் ஆங்கிலேயர் ஆட்சிக்காலத்தில் முக்கிய கேந்திரமாக விளங்கி வந்துள்ளது. சோழர்களின் கீழ் குறுநில மன்னராக விளங்கிய சம்புவராயர்கள் பின்பு படைவீட்டை தலைமையிடமாகக் கொண்டு தனிஅரசாட்சி அமைத்து ஆண்டுவந்துள்ளார். ஆரணியின் உள்ள கோட்டை கைலாசநாதர் கோயிலும் கோட்டை பகுதிகளும் அதற்கு சாட்சியாக விளங்குகின்றன.  
திருவண்ணாமலை மாவட்டம் அன்றைய வட ஆற்காடு மாவட்டத்தில் இருந்து பிரிந்து 1989 ஆம் அண்டு செப்டம்பர் 30 தேதி முதல் இயங்கிவருகிறது.1989 ஆண்டு வட ஆற்காடு மாவட்டம், திருவண்ணாமலை சம்புவராயர் மாவட்டம் மற்றும் வடஆற்காடு வன்னியர்கள் அதிகம் வசிக்கும் மாவட்டம் வன்னிய மன்னன் சம்புராயர் என்று இருந்த பெயரை 1989 வட ஆற்காடு மாற்றியது தமிழக அரசு. பின்னர் 1996 ஆம் ஆண்டின் மாவட்டப் பெயர் மாற்றங்களுக்கு பின் திருவண்ணாமலை மாவட்டமானது. இந்த திருவண்ணாமலை மாவட்டம் அப்போது திருவண்ணாமலை வட்டம், செங்கம் வட்டம், போளூர் வட்டம், ஆரணி வட்டம், வந்தவாசி வட்டம், செய்யார் வட்டம் ஆகிய ஏழு வருவாய் வட்டங்களை உள்ளடக்கி 1989 ஆம் ஆண்டு மாவட்டமாக உருவானது. ஆனால் தற்போது கீழ்பெண்ணாத்தூர் வட்டம், தண்டராம்பட்டு வட்டம், சேத்துப்பட்டு வட்டம், கலசப்பாக்கம் வட்டம், சமுனாமரத்தூர் வட்டம், வெம்பாக்கம் வட்டம் ஆகிய வட்டங்கள் புதியதாக உருவாக்கப்பட்டு தற்போது 12 வருவாய் வட்டங்களை கொண்டுள்ளது. அதேபோல் திருவண்ணாமலை வருவாய் கோட்டம், செய்யார் வருவாய் கோட்டம் என இரண்டு வருவாய் கோட்டங்கள் இருந்தன.தற்போது கடந்த 2017 ஆம் ஆண்டு ஆரணி வருவாய் கோட்டம் புதியதாக உருவாக்கப்பட்டு திருவண்ணாமலை மாவட்டத்தில் மொத்தம் மூன்று வருவாய் கோட்டங்களைக் கொண்டுள்ளது.
# திருவண்ணாமலை மாவட்டம்

## புவியியல்

திருவண்ணாமலை மாவட்டம் கிழக்கே காஞ்சிபுரம் மாவட்டம் மற்றும் செங்கல்பட்டு மாவட்டத்தினாலும், வடக்கே வேலூர் மாவட்டத்தினாலும், மற்றும் இராணிப்பேட்டை மாவட்டத்தினாலும், தெற்கே கள்ளக்குறிச்சி மாவட்டம் மற்றும் விழுப்புரம் மாவட்டத்தினாலும் மற்றும் மேற்கே தருமபுரி, திருப்பத்தூர் மாவட்டம் மற்றும் கிருஷ்ணகிரி மாவட்டங்களாலும் சூழப்பெற்ற 6188 சதுர கிலோமீட்டர் பரப்பு கொண்ட 28 வது மாவட்டமாகும்.  
இம்மாவட்டத்தில் செய்யாறு, தென்பெண்ணை ஆறு, நாகநதி ஆறு மற்றும் கமண்டல ஆறுகள் பாய்கிறது.
# திருவண்ணாமலை மாவட்டம்

## மக்கள் தொகை பரம்பல்

6,188 சதுர கிலோ மீட்டர் பரப்பளவு கொண்ட இம்மாவட்டத்தின், 2011 ஆம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 24,64,875 ஆகும். அதில் ஆண்கள் 1,235,889 ஆகவும்; பெண்கள் 1,228,986 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி விகிதம் 12.75% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 994 பெண்கள் வீதம் உள்ளனர். குழந்தைகள் பாலின விகிதம் ஆயிரம் ஆண் குழந்தைகளுக்கு 930 பெண் குழுந்தைகள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 398 நபர்கள் வீதம் வாழ்கின்றனர். மாவட்ட சராசரி எழுத்தறிவு 74.21 ஆகவுள்ளது. ஆறு வயதிற்குட்பட்ட குழந்தைகள் 272,569 ஆகவுள்ளனர். இம்மாவட்ட மக்கள் தொகையில் இந்துக்கள் 93.08%, இசுலாமியர்கள் 3.72%, கிறித்துவர்கள் 2.72% மற்றவர்கள் 0.48% ஆக உள்ளனர்.  
2011 கணக்கெடுப்பின் படி திருவண்ணாமலை மாவட்ட நகரங்களின் மக்கள்தொகை:  
| 1 | திருவண்ணாமலை | 3,80,543 | 11 | காந்திநகர் | 45,571 |  |
| --- | --- | --- | --- | --- | --- | --- |
| 2 | ஆரணி | 1,43,783 | 12 | களம்பூர் | 31,751 |  |
| 3 | வந்தவாசி | 1,16,452 | 13 | வேட்டவலம் | 28,059 |  |
| 4 | போளூர் | 1,01,420 | 14 | தேவிகாபுரம் | 27,786 |  |
| 5 | திருவத்திபுரம் | 87,901 | 15 | புதுப்பாளையம் | 25,374 |  |
| 6 | செங்கம் | 74,901 | 16 | அனக்காவூர் | 24,329 |  |
| 7 | சேத்துப்பட்டு | 59,580 | 17 | கண்ணமங்கலம் | 22,870 |  |
| 8 | கலசப்பாக்கம் | 46,910 | 18 | பெரணமல்லூர் | 22,619 |  |
| 9 | ஆதமங்கலம் புதூர் | 21750 | 19 | கீழ்பெண்ணாத்தூர் | 21308 |  |
| 10 | ஜமுனாமரத்தூர் | 16768 | 20 | படவேடு | 16454 | } |
# திருவண்ணாமலை மாவட்டம்

## மாவட்ட நிர்வாகம்

திருவண்ணாமலை மாவட்ட ஆட்சித்தலைவர் அலுவலகம் திருவண்ணாமலையின் புறநகர் பகுதியான வேங்கிக்கால் எனுமிடத்தில் அமைந்துள்ளது.
# திருவண்ணாமலை மாவட்டம்

## மாவட்ட நிர்வாகம்

### மாவட்ட வருவாய் நிர்வாகம்

இம்மாவட்டம் மூன்று வருவாய் கோட்டங்களும், 12 வருவாய் வட்டங்களும், 54 உள்வட்டங்களும், 1064 வருவாய் கிராமங்களும் கொண்டுள்ளது.
# திருவண்ணாமலை மாவட்டம்

## மாவட்ட நிர்வாகம்

### வருவாய் கோட்டங்கள்

- திருவண்ணாமலை
- ஆரணி
- செய்யார்  
இவற்றில் ஆரணி வருவாய் கோட்டம் திருவண்ணாமலை மாவட்டத்தில் அதிக அளவில் வருவாய் ஈட்டித்தரும் கோட்டமாக மற்றும் மக்கள் அடர்த்தி அதிகமாக உள்ள கோட்டமாக விளங்குகிறது.
# திருவண்ணாமலை மாவட்டம்

## மாவட்ட நிர்வாகம்

### வருவாய் வட்டங்கள்

#### திருவண்ணாமலை வருவாய் கோட்டம்

- திருவண்ணாமலை
- கீழ்பெண்ணாத்தூர்
- தண்டராம்பட்டு
- செங்கம்
# திருவண்ணாமலை மாவட்டம்

## மாவட்ட நிர்வாகம்

### வருவாய் வட்டங்கள்

#### ஆரணி வருவாய் கோட்டம்

- ஆரணி
- போளூர்
- கலசப்பாக்கம்
- ஜவ்வாது மலை
# திருவண்ணாமலை மாவட்டம்

## மாவட்ட நிர்வாகம்

### வருவாய் வட்டங்கள்

#### செய்யார் வருவாய் கோட்டம்

- செய்யார்
- வந்தவாசி
- வெம்பாக்கம்
- சேத்துப்பட்டு
# திருவண்ணாமலை மாவட்டம்

## மாவட்ட நிர்வாகம்

### ஊரக வளர்ச்சி மற்றும் உள்ளாட்சி அமைப்புகள்

இம்மாவட்டம் 34 உறுப்பினர்கள் கொண்ட ஒரு மாவட்ட ஊரக வளர்ச்சி முகமையும், 18 ஊராட்சி ஒன்றியங்களையும், 850 ஊராட்சிகளையும் கொண்டுள்ளது.. மேலும் இம்மாவட்டம் நான்கு நகராட்சிகளையும், 10 பேரூராட்சிகளையும் கொண்டுள்ளது.
# திருவண்ணாமலை மாவட்டம்

## மாவட்ட நிர்வாகம்

### ஊராட்சி ஒன்றியம்

- திருவண்ணாமலை ஊராட்சி ஒன்றியம்
- துரிஞ்சாபுரம் ஊராட்சி ஒன்றியம்
- கீழ்பெண்ணாத்தூர் ஊராட்சி ஒன்றியம்
- ஆரணி ஊராட்சி ஒன்றியம்
- ஆரணி மேற்கு ஊராட்சி ஒன்றியம்
- போளூர் ஊராட்சி ஒன்றியம்
- சேத்துப்பட்டு ஊராட்சி ஒன்றியம்
- சவ்வாது மலை ஊராட்சி ஒன்றியம்
- செங்கம் ஊராட்சி ஒன்றியம்
- தண்டராம்பட்டு ஊராட்சி ஒன்றியம்
- புதுப்பாளையம் ஊராட்சி ஒன்றியம்
- கலசப்பாக்கம் ஊராட்சி ஒன்றியம்
- செய்யார் ஊராட்சி ஒன்றியம்
- வெம்பாக்கம் ஊராட்சி ஒன்றியம்
- அனக்காவூர் ஊராட்சி ஒன்றியம்
- வந்தவாசி ஊராட்சி ஒன்றியம்
- பெரணமல்லூர் ஊராட்சி ஒன்றியம்
- தெள்ளாறு ஊராட்சி ஒன்றியம்
# திருவண்ணாமலை மாவட்டம்

## மாவட்ட நிர்வாகம்

### மாநகராட்சி

- திருவண்ணாமலை
# திருவண்ணாமலை மாவட்டம்

## மாவட்ட நிர்வாகம்

### நகராட்சிகள்

- ஆரணி
- திருவத்திபுரம்
- வந்தவாசி
- போளூர்
- செங்கம்
# திருவண்ணாமலை மாவட்டம்

## மாவட்ட நிர்வாகம்

### பேரூராட்சிகள்

- சேத்துப்பட்டு
- கண்ணமங்கலம்
- களம்பூர்
- தேசூர்
- கீழ்பெண்ணாத்தூர்
- பெரணமல்லூர்
- புதுப்பாளையம்
- வேட்டவலம்
# திருவண்ணாமலை மாவட்டம்

## காவல்துறை அமைப்புகள்

திருவண்ணாமலை மாவட்டத்தில் சட்டம்- ஒழுங்கு மற்றும் பாதுகாப்புப் பணிகளுக்கான காவல்துறையில் மாவட்டக் காவல்துறைக் கண்காணிப்பாளர் அலுவலகம் ஒன்றும், இதன் கீழ் திருவண்ணாமலை, ஆரணி, போளூர், செங்கம், செய்யார், வந்தவாசி ஆகிய 6 இடங்களில் காவல்துறைத் துணைக் கண்காணிப்பாளர் அலுவலகங்களும், இதன் கீழ் சட்டம்- ஒழுங்கிற்கான 30 காவல் நிலையங்களும், 4 மகளிர் காவல் நிலையங்களும் அமைக்கப்பட்டுள்ளன.
# திருவண்ணாமலை மாவட்டம்

## அரசியல்

இம்மாவட்டம் இரண்டு மக்களவைத் தொகுதிகளும், எட்டு சட்டமன்றத் தொகுதிகளும் கொண்டது.
# திருவண்ணாமலை மாவட்டம்

## அரசியல்

### திருவண்ணாமலை மக்களவைத் தொகுதி

தொகுதி மறுசீரமைப்பு காரணமாக, திருவண்ணாமலை மாவட்டத்தில் உள்ள திருவண்ணாமலை, கலசப்பாக்கம், செங்கம், கீழ்பெண்ணாத்தூர் ஆகிய 4 சட்டமன்றத் தொகுதிகளும், திருப்பத்தூர் மாவட்டத்தில் உள்ள திருப்பத்தூர், ஜோலார்பேட்டை ஆகிய 2 சட்டமன்றத் தொகுதிகளும் இந்த திருவண்ணாமலை மக்களவைத் தொகுதியில் அமைக்கப்பட்டுள்ளது.
# திருவண்ணாமலை மாவட்டம்

## அரசியல்

### ஆரணி மக்களவைத் தொகுதி

தொகுதி மறுசீரமைப்பு காரணமாக திருவண்ணாமலை மாவட்டத்தில் உள்ள ஆரணி, போளூர், வந்தவாசி, செய்யார் ஆகிய 4 சட்டமன்றத் தொகுதிகளும், விழுப்புரம் மாவட்டத்தில் உள்ள செஞ்சி, மயிலம் ஆகிய 2 சட்டமன்றத் தொகுதிகளும் சேர்த்து இந்த ஆரணி மக்களவைத் தொகுதியில் அமைக்கப்பட்டுள்ளது.  
| ** மக்களவை உறுப்பினர்கள்** |  |  |
| --- | --- | --- |
| 11 | திருவண்ணாமலை | திரு.சி.என்.அண்ணாதுரை |
| 12 | ஆரணி | திரு.எம். எஸ். தரணிவேந்தன் |
# திருவண்ணாமலை மாவட்டம்

## அரசியல்

### சட்டமன்றத் தொகுதிகள்

தொகுதி மறுசீரமைப்பு காரணமாக இந்த மாவட்டத்தில் 8சட்டமன்றத் தொகுதிகள் இடம் பெற்றுள்ளன.திருவண்ணாமலை, ஆரணி, செய்யார், போளூர், வந்தவாசி, கீழ்பெண்ணாத்தூர், செங்கம், கலசப்பாக்கம் ஆகிய சட்டமன்றத்தொகுதிகள் ஆகும்.  
| **சட்டமன்ற உறுப்பினர்கள்** |  |  |
| --- | --- | --- |
| 62. | செங்கம் | திரு.மு. பெ. கிரி |
| 63. | திருவண்ணாமலை | திரு.எ. வ. வேலு |
| 64. | கீழ்பெண்ணாத்தூர் | திரு.கு. பிச்சாண்டி |
| 65. | கலசப்பாக்கம் | திரு.பெ. சு. தி. சரவணன் |
| 66. | போளூர் | திரு.அக்ரி.எஸ்.எஸ். கிருஷ்ணமூர்த்தி |
| 67. | ஆரணி | திரு.சேவூர்.இராமச்சந்திரன் |
| 68. | செய்யார் | திரு.ஓ. ஜோதி |
| 69. | வந்தவாசி | திரு.ச. அம்பேத்குமார் |
# திருவண்ணாமலை மாவட்டம்

## போக்குவரத்து

### சாலை வசதிகள்

திருவண்ணாமலை மாவட்டத்தின் வழியாக சில முக்கிய தேசிய நெடுஞ்சாலைகள் மற்றும் மாநில நெடுஞ்சாலைகள் மூலம் இணைக்கிறது.  
| NH 66 | புதுச்சேரி | பெங்களூரு | திண்டிவனம், செஞ்சி, திருவண்ணாமலை, செங்கம், ஊத்தங்கரை, கிருஷ்ணகிரி, ஓசூர் |  |
| --- | --- | --- | --- | --- |
| NH 38 | தூத்துக்குடி | வேலூர் | எட்டையபுரம், அருப்புக்கோட்டை, மதுரை, விராலிமலை, திருச்சி, உளுந்தூர்பேட்டை, விழுப்புரம், வேட்டவலம், திருவண்ணாமலை, போளூர், கண்ணமங்கலம் |  |
| NH 132 | ஆரணி | வேலூர் | கண்ணமங்கலம் |  |
| SH 4 | ஆற்காடு | விழுப்புரம் | ஆரணி, செஞ்சி, விழுப்புரம் |  |
| SH 4A | வேட்டவலம் | சேத்துப்பட்டு | கீழ்பெண்ணாத்தூர், அவலூர்பேட்டை |  |
| SH 5 | ஆற்காடு | திண்டிவனம் | செய்யாறு, வந்தவாசி |  |
| SH 5A | ஆரணி | காஞ்சிபுரம் | செய்யாறு |  |
| SH 6 | திருவண்ணாமலை | கள்ளக்குறிச்சி | சங்கராபுரம் |  |
| SH 6A | திருவண்ணாமலை | அரூர் | தானிப்பாடி , தண்டராம்பட்டு |  |
| SH 9 | கடலூர் | சித்தூர் | நெல்லிக்குப்பம், பண்ருட்டி, திருக்கோவிலூர், திருவண்ணாமலை, போளூர், கண்ணமங்கலம், வேலூர், காட்பாடி |  |
| SH 237 | செங்கம் | ஆரணி | புதுப்பாளையம், போளூர், களம்பூர் |  |
| SH 239 | ஆரணி | படவேடு | சந்தவாசல் |  |
| SH 240 | ஆரணி | திண்டிவனம் | பெரணமல்லூர், வந்தவாசி, தெள்ளாறு |  |
| SH 115 | போளூர் | செய்யூர் | சேத்துப்பட்டு, வந்தவாசி, மேல்மருவத்தூர் |  |
| SH 116 | காஞ்சிபுரம் | வந்தவாசி |  |  |
| SH 129 | ஆற்காடு | கண்ணமங்கலம் | காவனூர் | } |
# திருவண்ணாமலை மாவட்டம்

## போக்குவரத்து

### பேருந்து சேவைகள்

திருவண்ணாமலை மாவட்டத்தில் போக்குவரத்து வசதிக்காக 10 பேருந்து பணிமனைகள் உள்ளன.  
| எண் வரிசை | பணிமனை | குறியீடு | அமைந்துள்ள இடம் |  |
| --- | --- | --- | --- | --- |
| 1 | திருவண்ணாமலை | TVM1 | காஞ்சி சாலை, திருவண்ணாமலை |  |
| 2 | திருவண்ணாமலை-2 | TVM2 | புறவழிச்சாலை, திருவண்ணாமலை |  |
| 3 | திருவண்ணாமலை-3 | TVM3 | தேனிமலை,
தண்டராம்பட்டு சாலை,திருவண்ணாமலை |  |
| 4 | ஆரணி | ARN | ஆற்காடு - விழுப்புரம் சாலை, ஆரணி |  |
| 5 | வந்தவாசி | WWH1 | ஆரணி - திண்டிவனம் சாலை, வந்தவாசி |  |
| 6 | வந்தவாசி-2 | WWH2 | ஆரணி - திண்டிவனம் சாலை, வந்தவாசி |  |
| 7 | செய்யாறு | CHR | ஆரணி - காஞ்சிபுரம் சாலை, செய்யாறு |  |
| 8 | சேத்துப்பட்டு | CET | ஆற்காடு - விழுப்புரம் சாலை, சேத்துப்பட்டு |  |
| 9 | செங்கம் | CGM | செங்கம் - ஆரணி சாலை, செங்கம் |  |
| 10 | போளூர் | PLR | சித்தூர் - கடலூர் சாலை, போளூர் |  |
| 11 | திருவண்ணாமலை, ஆரணி மற்றும் வெளி மாவட்டங்கள் செல்லும் பேருந்துகள் | KBD | கோயம்பேடு, சென்னை | } |  
ஆகிய பேருந்து பணிமனைகள் திருவண்ணாமலை மாவட்டத்தில் அமைந்துள்ளது.
# திருவண்ணாமலை மாவட்டம்

## நீர்வளம்

சாத்தனூர் அணை, செண்பகத் தோப்பு அணை மூலம் அதிகம் பாசண வசதிப் பெறுகிறது.
# திருவண்ணாமலை மாவட்டம்

## நீர்வளம்

### ஆறுகள்

1. தென்பெண்ணை ஆறு
1. செய்யாறு ஆறு
1. கமண்டல ஆறு
1. கமண்டல நாகநதி  
இதில் ஒரு ஆறு ஜவ்வாது மலையின் தெற்கு பகுதியில் இருந்து தட்டங்கொல்லை வழியாக புதுப்பேட்டை எரி வழியாக செங்கம் சென்று செய்யாற்றில் கலக்கிறது
# திருவண்ணாமலை மாவட்டம்

## வேளாண்மை

நெல் சாகுபடி மற்றும் அரிசி பதனிடுதல் திருவண்ணாமலை மாவட்டத்தின் முக்கியத் தொழில் ஆகும். பதினெட்டு சிறு அணைகள் மற்றும் 1965 ஏரிகளின் மூலம் சுமார் 112,013 எக்டேர் பரப்பில் நெல் சாகுபடி செய்யபடுகிறது. அரசின் நேரடி நெல் கொள்முதல் நிலையங்கள் மற்றும் தனியார் நெல் மண்டிகள் மாவட்டம் பரவியுள்ளன. அரசின் நேரடி நெல் கொள்முதல் நிலையங்களின் மூலம் 2007 ஆம் ஆண்டில் 271,411 மெட்ரிக் டன் நெல் கொள்முதல் செய்யப்பட்டது. இங்கு ஆரணி அரிசி இந்தியாவில் மிகவும் பிரசித்தி பெற்றாகும். ஆரணி நகருக்கு அருகிலுள்ள அரசு நெல் அரவை ஆலை மாவட்டத்திலேயே பெரிய அரிசி ஆலை ஆகும். ஆரணி மற்றும் போளூர் வட்டங்களில் சுமார் 278 அரிசி ஆலைகள் உள்ளன. பொன்னி என்னும் ஒரு வகை அரிசி இம்மாவட்டத்தின் ஆரணி மற்றும் களம்பூர் பகுதிகளில் அதிகம் தயாரிக்கப்படும் புகழ் பெற்ற அரிசி வகை ஆகும். இந்த ஆரணி அரிசி உற்பத்தியில் தமிழ்நாட்டில் திருவண்ணாமலை மாவட்டம் முன்னயில் உள்ள மாவட்டமாகும். இங்கு உருவாகும் முதல்தரமான ரகம் என்பதால் மாநிலத்தின் பிற பகுதிக்கும் பிறமாநிலங்களுக்கும் வெளிநாட்டிற்கும் ஏற்றுமதி செய்யப்படுகிறது.  
நெற் சாகுபடி தவிர, கரும்பு சாகுபடியும் சிறந்து விளங்குகிறது. செய்யாறு கூட்டுறவு சர்க்கரை ஆலை, இந்தியாவின் பெரிய சர்க்கரை ஆலைகளுள் ஒன்று ஆகும். நெற்பயிர் தவிர்த்து கரும்பு, வாழை போன்ற நன்செய் பயிர்களும் வேர்கடலை, சோளம், கம்பு போன்ற புன்செய் பயிர்களும் அதிக அளவில் பயிரிடப்படுகிறது. ஜவ்வாதுமலையில் தினை, சாமை, வரகு போன்ற சிறுதானியங்கள் விளைவிக்கப்படுகின்றன. இங்கு பலா, சீத்தா போன்ற பழவகைகளும் பயிரிடப்படுகின்றன. படவேடு பகுதியில் அதிக அளவு வாழை பயிரிடப்படுகிறது. மொத்த மக்கள் தொகையில் சுமார் 56 சதவீதம் விவசாயத்தை சார்ந்து வாழ்கின்றனர்.
# திருவண்ணாமலை மாவட்டம்

## வேளாண்மை

### மண் வகைமை

பெரும்பாலன மாவட்ட மண்ணானது, சிவப்பு அல்லாத சுண்ணாம்பு வகை மண் வகையாகும். இதன் பரப்பளவு ஏறத்தாழ 261,040 எக்டேர் ஆகும். அத்தோடு,வண்டல் கருப்பு நிறத்திலும், சுண்ணாம்பு மண் 19,196 எக்டேர் பரப்பளவில்காணப்படுகிறது. இம்மாவட்டத்தில் நீர்ப்பாசனத்தின் முக்கிய ஆதாரமாக குளங்கள், தோண்டப்பட்ட கிணறுகள் இருக்கின்றன. இம்மாவட்டத்தில் விவசாயமே பிரதான தொழிலாகும். மொத்த மற்றும் நிகர சாகுபடி பகுதி முறையே 304,929 மற்றும் 230,282 எக்டேர் ஆகும். நெல், நிலக்கடலை, பருப்பு வகைகள், தினை, மற்றும் கரும்பு மற்றும் தோட்டக்கலை பயிர்கள் மரவள்ளிக்கிழங்கு, காய்கறிகள் மற்றும் பூக்கள் போன்றவை முக்கிய பயிர்கள். இது தென் மேற்கு மற்றும் வடகிழக்கு பருவமழையால் பயனடைகிறது. பொதுவான காலநிலை வெப்பமண்டலமாகும். பால் மற்றும் பட்டு வளர்ப்பு என்பது மாவட்டத்தில் வருமானம் ஈட்டும் மற்ற நடவடிக்கைகளாகும். 356 எக்டேர்கள் மல்பெரி சாகுபடியின் கீழ் உள்ளன. வேளாண் வணிகங்கள் மற்றும் விவசாய பொருட்களின் ஏற்றுமதிக்கு, இந்த மாவட்டம் பெரும் ஆற்றலைக் கொண்டுள்ளது.
# திருவண்ணாமலை மாவட்டம்

## தொழில்

திருவண்ணாமலை மாவட்டம் தொழிற்சாலைகள் குறைந்த மாவட்டமாகும். இம்மாவட்டத்தில் வேளாண்மைச் சார்ந்த கரும்பு சர்க்கரை ஆலைகள், செய்யார், போளூர் மற்றும் ஆரணி ஆகிய இடங்களில் அமைந்துள்ளன. ஆரணி சேவூரில் லட்சுமி சரஸ்வதி பஞ்சாலை அமைந்துள்ளது மற்றும் ஆரணி பகுதியில் அரிசி பதனிடும் தொழிற்சாலைகள் 250க்கும் மேற்பட்ட தொழிற்சாலைகள் அமைந்துள்ளது. செய்யார் சிப்காட் தொழில் வளாகத்தில் காலணிகள், மோட்டார் உதிரி பாகங்கள் ஆகியன உற்பத்திசெய்யப்படுகின்றன. இம்மாவட்டத்தில் கருப்பு கற்கள், வண்னக்கற்கள், மென்கற்கள் அதிக அதிக அளவில் கிடைக்கின்றன. இதனைக்கொண்டு கிரானைட் தொழிற்சாலைகள் இயங்குகின்றன.
# திருவண்ணாமலை மாவட்டம்

## தொழில்

### நெசவுத் தொழில்

இம்மாவட்டத்தின் இரண்டாவது முக்கிய தொழில் பட்டு நெசவு ஆகும்.ஆரணி பட்டு பிரசித்தி பெற்றது ஆகும். கைத்தறி பட்டு நெசவு தவிர விசைத்தறி பருத்தி ஆடைகளும் நெய்யப்படுகின்றன. ஆரணி சேலை உற்பத்தியில் மற்றும் விற்பனையில் ஆரணி பட்டுப் புடவைகளுக்கு 2018 ஆம் ஆண்டு தேசிய விருது பெற்றுள்ளது. ஆரணி சேலை புவிசார் குறியீடு பெற்றுள்ளது.
# திருவண்ணாமலை மாவட்டம்

## தொழில்

### அரிசி சார்ந்த வேளாண்மை தொழில்

மாவட்டத்தின் முக்கிய தொழிலாக விவசாயம் சார்ந்த வேளாண்மை சார்ந்த தொழிலாக உள்ளது. பொன்னி எனும் ஒரு வகை ரகம் கொண்ட அரிசி ஆரணியில் தயாரிக்கப்படும் தரமான அரிசி ஆகும். ஆரணி மற்றும் களம்பூர் பகுதிகளில் 350க்கும் அதிகமான அரிசி ஆலைகள் உள்ளன. மேலும் இங்கிருந்து நாட்டின் பல்வேறு பகுதிகளுக்கு மற்றும் அண்டை நாடுகளுக்கும் இவ்வரிசி விற்பனைக்கு செல்கிறது. இவை தவிர மாநிலத்தின் பல்வேறு பகுதிகளில் இருந்து வரும் நெல் வகைகள் இங்கிருக்கும் அரிசி ஆலைகளில் அரைக்கப்படுகிறது.
# திருவண்ணாமலை மாவட்டம்

## தொழில்

### செய்யாறு சிப்காட்

தமிழ்நாடு அரசின் மூலம் செய்யாறு அடுத்த வெம்பாக்கம் வட்டம் மாங்காய் பகுதியில் கடந்த 2008 ஆம் ஆண்டு தமிழ்நாடு தொழில் முன்னேற்ற கழகம் சார்பில் தொழிற்பேட்டை மற்றும் சிறப்பு பொருளாதார மண்டலம் உருவாக்கப்பட்டது. செய்யாறு சிப்காட் டில் தைவான் நாட்டின் Nike & Lotus காலணி தயாரிப்பகம், அசோக் லே-லாண்டின் அலுமினிய வார்ப்பகம், Llyods ஆகிய நிறுவனங்கள், மஹேந்திரா மற்றும் ஸ்விங்ஷட்டர் ஆகிய பெருங் நிறுவனங்கள் மற்றும் Voltas switch ஆகிய நிறுவனங்கள் உற்பத்தி செய்யப்படுகிறது.
# திருவண்ணாமலை மாவட்டம்

## தொழில்

### பாய் நெசவு தொழில்

இம்மாவட்டத்தின் அடுத்த முக்கியத் தொழிலாக பாய் நெசவு ஆகும். வந்தவாசி பாய் மிகவும் பிரசித்தி பெற்றது. வந்தவாசி, தேசூர், பெரணமல்லூர் மற்றும் தெள்ளாறு ஆகிய பகுதிகளில் பாய் நெசவு மிக சிறப்பாக செய்யப்படுகிறது.